Her på TV2 Nord elsker vi Nordjylland. Og vi elsker billeder. Så vi elsker selvfølgelig endnu mere, når de to ting smelter sammen, og vi får billeder af Danmarks smukkeste landsdel. Torsdag spurgte vi vores brugere om at komme med et bud på et nyt coverbillede til vores Facebookside. Responsen har været enorm. Vi har fået over 500 billeder, det ene smukkere end det andet. Vi har fået billeder af Rubjerg Knude ved solnedgang, fiskerbåde på stranden ved Stenbjerg, skumring ved Guldkysten i Frederikshavn og listen fortsætter. Vi er så taknemmelige for, at I vil dele jeres bedste skud af Nordjylland, fra Thy i vest og Mariager i syd til Hals i øst og Skagen i nord. I må også meget gerne tagge jeres flotte billeder af Nordjylland på Instagram med hashtagget #voresnordjylland. Så vælger vi løbende de bedste billeder ud, og poster dem på TV2 Nords Instagram. Vi har her samlet et galleri af de allerbedste billeder, og I må meget gerne sende endnu flere. Og med alle de gode billeder, skal der nok snart findes et nyt coverbillede, endnu en gang.
I jagten på et nyt coverbillede til vores Facebookside, bad vi om Facebook-brugernes hjælp. Og et døgn senere har over 500 af TV2 Nords Facebook-følgere sendt deres bud.